
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 

ΤΕΥΧΟΣ ΔΕΥΤΕΡΟ Αρ. Φύλλου 413 

31 Μαΐου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης κοινωφελούς ιδρύματος με την 
επωνυμία «ΙΔΡΥΜΑ ΕΛΕΝΗΣ - ΘΕΟΔΩΡΟΥ - ΒΑΣΙ¬ 
ΛΕΙΟΥ ΜΠΟΥΓΙΟΥΡΗ» . 1 

Έγκριση σύστασης τσυ κοινωφελούς ιδρύματος με την 
επωνυμία «ΦΙΛΑΝΘΡΩΠΙΚΟ ΙΔΡΥΜΑ ΠΕΤΡΗ- 
ΣΤΕΓΗ ΓΕΡΟΝΤΩΝ» και κύρωση του οργανισμού 
αυτού . 2 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης κοινωφελούς ιδρύματος με την επω¬ 
νυμία «ΙΔΡΥΜΑ ΕΛΕΝΗΣ - ΘΕΟΔΩΡΟΥ - ΒΑΣΙΛΕΙΟΥ 

ΜΠΟΥΓΙΟΥΡΗ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Την από 22.4.1992 ιδιόγραφη διαθήκη του Βασιλείου 
θεοδ. Μπουγιούρη, που δημοσιεϋθηκε με το αριθ. 39/ 
20.1.1993 πρακτικό του Μονομελούς Πρωτοδικείου Πει¬ 
ραιά, με την οποία σύστησε κοινωφελές Ιδρυμα με την 
επωνυμία «ΙΔΡΥΜΑ ΕΛΕΝΗΣ - ΘΕΟΔΩΡΟΥ - ΒΑΣΙΛΕΙΟΥ 
ΜΠΟΥΓΙΟΥΡΗ». 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 9.10.1995 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 411/24.1.1996 κοινή απόφαση του Πρω¬ 
θυπουργού και Υπουργού Οικονομικών, με την οποία ανα¬ 
τέθηκαν αρμοδιότητες του Υπουργού Οικονομικών στους 
Υφυπουργούς Οικονομικών (ΦΕΚ 58/8 ). 

5. Την αριθ. Δ.Υ. 3α/οικ. 158/26.1.1996 (ΦΕΚ 59/Β·) 
κοινή απόφαση του Πρωθυπουργού και του Υπουργού 
Υγείας και Πρόνοιας, με την οποία ανατέθηκαν αρμοδιό¬ 
τητες του Υπουργού Υγείας και Πρόνοιας στους Υφυ¬ 
πουργούς Υγείας και Πρόνοιας. 


Με πρΔταση των Υφυπουργών Οικονομικών και Υγείας 
και Πρόνοιας, αποφασίζουμε: 

Αρθρο μόνο. 

1. Εγκρίνουμε τη σύσταση κοινως>ελοϋς ιδρύματος με 
την επωνυμία «ΙΔΡΥΜΑ ΕΛΕΝΗΣ - ΘΕΟΔΩΡΟΥ - ΒΑΣΙ¬ 
ΛΕΙΟΥ ΜΠΟΥΓΙΟΥΡΗ», η οποία έγινε με την από 

22.4.1992 ιδιόγραφη διαθήκη του Βασιλείου θεοδ. 
Μπουγιούρη, που δημοσιεύθηκε από το Μονομελές Προι- 
τοδικείο Πειραιά με το αριθ. 39/20.1.1993 πρακτικό. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεΐα και τον έλεγχο των Υπουρ¬ 
γών Οικονομικών, Υγείας και Πρόνοιας και διέπεται από 
τις διατάξεις της παραπάνω συστατικής του πράξης, του 
παρακάτω οργανισμού, του Α.Ν. 2039/1939 και των δια¬ 
ταγμάτων που εκδόθηκαν ή θα εκδοθοϋν σε εκτέλεση του 
νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαέξι (16) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινως>ελούς ιδρύματος με 
την επωνυμία «ΙΔΡΥΜΑ ΕΛΕΝΗΣ - ΘΕΟΔΩΡΟΥ - ΒΑΣΙ¬ 
ΛΕΙΟΥ ΜΠΟΥΓΙΟΥΡΗ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΙΔΡΥΜΑ 
ΕΛΕΝΗΣ - ΘΕΟΔΩΡΟΥ - ΒΑΣΙΛΕΙΟΥ ΜΠΟΥΓΙΟΥΡΗ-, 
που συστήθηκε με την ιδιόγραφη διαθήκη του Βασιλείου 
θεοδ. Μπουγιούρη η οποία δημοσιεύθηκε με το αριθ. 39/ 

20.1.1993 πρακτικό του Μονομελούς Πρωτοδικείου Πει¬ 
ραιά, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πράξης, 
του παρόντος οργανισμού, του Α.Ν. 2039/1939, όπως 
κάθε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τού¬ 
του. 

2. Έδρα του ιδρύματος είναι ο Πειραιάς. 

3. Η σφραγίδα του ιδρύματος είναι στρογγυλή και ονα- 

νράφει περιμετρικά, τις λέξεις «ΙΔΡΥΜΑ ΕΛΕΝΗΣ - ΘΕΟ¬ 
ΔΩΡΟΥ - ΒΑΣΙΛΕΙΟΥ ΜΠΟΥΓΙΟΥΡΗ» και το έτος 1993. 

Αρθρο 2 

Σκοποί 

1. Σκοποί του ιδρύματος είναι: 

α) Η οικονομική ενίοχυση κοινωφελών ιδρυμάτων προα- 
στασίας γερόντων. 

β) Η οικονομική ενίσχυση κοινωφελών ιδρυμάτων ηροα- 
στασίας παίδων. 

γ) Η οικονομική ενίσχυση οποιονδήποτε άλλων κοινω¬ 
φελών ιδρυμάτων που νομίμως λειτουργούν στην Ελλάδα 
και αντιμετωπίζουν οικονομικές δυσκολίες. 

Αρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Έντοκη κατάθεση του αποβιώσαντος ιδρυτή στην 
Τράπεζα «ΡογεΙ ΒβηΚ οί δοοΐΐεπά» ύψους 20.331.17 
Δολλ. ΗΠΑ περίπου. 

β) Έντοκη κατάθεση του αποβιώσαντος ιδρυτή στην 
Τράπεζα «ΡογεΙ ΒέηΚ οί δοοίίβηά» ύψους 210.351,77 Λι¬ 
ρών Αγγλίας περίπου. 

γ) Διαμέρισμα του 4ου ορόφου εμβαδού 56 τετρ. μέ¬ 
τρων σε πολυκατοικία επί της Ακτής Θεμιστοκλέους 176, 
στον Πειραιά. 

δ) Ιδιοκτησία εμβαδού 8,53 τετραγωνικών μέτρων 
(Δώμα) της πολυκατοικίας της Ακτής Θεμιστοκλέους 176, 
στον Πειραιά. 

ε) Δικαίωμα προσθήκης ορόφων (υψούν) επί της ανω¬ 
τέρω πολυκατοικίας. 

στ) Τα κινητά που βρίσκονται μέσα στα ανωτέρω υπό 
στοιχεία (γ) και (δ) ακίνητα. 

ζ) Κάθε άλλο περιουσιακό στοιχείο που θα περιέλθει νό¬ 
μιμα στο Ίδρυμα περιλαμβανομένων κληρονομιών, κληρο¬ 
δοτημάτων και δωρεών, κινητών ή ακινήτων πραγμάτων 
(πλην της περιπτώσεως 2(γ) κατωτέρω). 

η) Οι χρηματικές παροχές ή δωρεές που γίνονται ρητά 
για να αποτελούν περιουσία του Ιδρύματος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους πιστωτικούς οργανισμούς. 

γ) Οι χρηματικές παροχές και οι δωρεές χρηματικών πο¬ 
σών εφόσον δεν υπάρχει δήλωση ότι γίνονται για να απο- 
τελέσουν περιουσία του Ιδρύματος. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Πασχαλιά ,Τιμαγένη, Δικηγόι», ως Πρόεδρο, 
β) Παναγιώτα Βενίτη, Συμβολαιογράς», 
γ) Θεόδωρο Τιμαγένη, Αρχιτέκτονα, 
δ) Χρήστο Βενετσάνο, Επιχειρηματία, και 
ε) Βασίλειο Κομιώτη, Ταξίαρχο ε.α. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία, με εξαίρεση 


την περίπτοκιη της προηγούμενης παραγράφου όπου η 
Πρόεδρος έχει ορισθεί από τον ιδρυτή. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τους όρους της συστατικής 
πράξης και του άρθρου 99 του Α.Ν. 2039/1939. 

4. Τα μέλη του Διοικητικού Συμβουλίου παρέχουν τις 
υπηρεσίες τους χωρίς μισθό και δικαιούνται μόνον οδοιπο¬ 
ρικά ή άλλο έξοδο, νομίμως αποδεικνυόμενο. 

5. Το Διοικητικό Συμβούλιο συνέρχεται τακτικά κάθε 
εξάμηνο κατόπιν πρόσκλησης του Προέδρου αυτού, έκτα¬ 
κτα δε, όταν το ζητήσει ο Πρόεδρος του ή δύο τουλάχιστον 
από τα μέλη του, με γραπτή αίτησή τους προς τον Πρόε¬ 
δρο, Σε περίπτωση άρνησης του Προέδρου να συγκαλέσει 
στην περίπτωση αυτή το Διοικητικό Συμβούλιο τούτο συ- 
γκαλεΐται από τον Αντιπρόεδρο. Το Διοικητικό Συμβούλιο 
ευρίσκεται σε απαρτία, όταν παρίστανται τρία (3) τουλάχι¬ 
στον μέλη του. Τα μέλη του Διοικητικού Συμβουλίου μπο¬ 
ρούν να αντιπροσωπεύονται στις συνεδριάσεις του, από 
άλλο μέλος του, με ειδικό πληρεξούσιο ή και ιδιωτική έγ¬ 
γραφη εξουσιοδότησή του. Κάθε σύμβουλος μπορεί να 
αντιπροσωπεύει ένα μόνο σύμβουλο που απουσιάζει. Οι 
αποφάσεις λαμβάνονται με πλειοψηφία των παρισταμέ- 
νων κατά τη συνεδρίαση μελών, εφ’ όσον υπάρχει απαρ¬ 
τία. Σε περίπτωση ισοψηφίας, υπερισχύει η άποψη, υπέρ 
της οποίος τάσσεται ο Προεδρεύων. 

6. Στις συνεδριάσεις του Διοικητικού Συμβουλίου, κατό¬ 
πιν σχετικής απόφασής του, μπορούν να παρίστανται και 
να μετέχουν των συζητήσεων, άνευ ψήφου, και άλλα πρό¬ 
σωπα προς διατύπωση απόψεων επί διαφόρων θεμάτων. 
Πρακτικά των συνεδριάσεων τηρούνται και καταχωρίζο¬ 
νται σε ειδικό βιβλίο όπου καταχωρούνται και οι γνώμες 
των τυχόν διαφωνούντων μελών και υπογράφονται από τα 
μέλη που είναι παρόντα στη συνεδρίαση. Αντίγραφα ή 
αποσπάσματα πρακτικών υπογράςιονται από τον Πρόεδρο 
και το Γραμματέα ή άλλο μέλος του Δ.Σ. που ορίζεται στην 
απόφαση. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο έχει τις ακόλουθες αρμοδιό¬ 
τητες: 

α) Διοικεί το Ίδρυμα και διαχειρίζεται την περιουσία του 
και τους πόρους του. σύμφωνα με τις διατάξεις του Α.Ν. 
2039/1939 όπως ισχύει και των σε εκτέλεση αυτού, Δια- 
ταγμάτωμ και του Οργανισμού τούτου. Γενικά δε, αποφα- 
οΐ^ι για κάθε θέμα που αφορά το Ίδρυμα έστω και αν δεν 
αναφέρεται ρητά στην παρούσα πράξη. 

β) Καταρτίζει και ψηφίζει κάθε χρόνο, τον προϋπολογι¬ 
σμό και απολογισμό του Ιδρύματος, που υποβάλλονται για 
έγκριση στην αρμόδια αρχή κατά τις διατάξεις του νόμου 
ως και τον ισολογισμό αυτού. 

γ) Αποςιασίζει για την αποδοχή ή αποποίηση κληρονο¬ 
μιών, κληροδοσιών και δωρεών και περί ανακήρυξης ευερ¬ 
γετών και δωρητών του Ιδρύματος. 

δ) Αποφασίζει περί της πρόσληψης και αντιμισθίας, 
προσωπικού εφ’ όσον υπάρχει ανάγκη και εφ’ όσον υφί- 
σταται εγγεγραμμένη σχετική πίστωση στον εγκεκριμένο, 
κατά τις διατάξεις του παρόντος, προϋπολογισμό του 
Ιδρύματος. Στην περίπτωση αυτή εφαρμόζονται οι ισχύου- 

σες συλλογικές συμβάσεις και η ισχϋουσα εργατική νομο¬ 
θεσία. 

ε) Αποφασίζει κάθε χρόνο τους στόχους της δράσης του 
Ιδρύματος ιδίως σε σχέση με την πραγματοποίηση των 
σκοπών του και την αξιοποίηση της περιουσίας του και κα¬ 
ταρτίζει πρόγραμμα δράσης για την πραγματοποίηση των 
στόχων. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί αυτό, ενώπιον κάθε αρχής και στις σχέ¬ 
σεις του με τρίτους. 

β) Συγκαλεί το Διοικητικό Συμβούλιο τακτικά και έκτα¬ 
κτα και κηρύσσει την έναρξη και λήξη των συνεδριά¬ 
σεων. 

γ) Καταρτίζει, μετά του Γραμματέα, την ημερήσια διά¬ 
ταξη των θεμάτων, για τις συνεδριάσεις του Διοικητικού 
Συμβουλίου και την υπογράφει. 

δ) Εντέλλεται την πληρωμή των δαπανών που είναι 
γραμμένες στον εγκεκριμένο προϋπολογισμό. 

ε) Υπογράφει κάθε έγγραφο του Διοικητικού Συμβου¬ 
λίου. 

στ) Εκτελεΐ τις αποφάσεις του Διοικητικού Συμβου¬ 
λίου. 

2. Τον Πρόεδρο, σπόντα ή κωλυόμενο αναπληροί στην 
εκτέλεση των καθηκόντων του ο Αντιπρόεδρος και κωλυ- 
ομένου ή απόντος τούτου, ο Γραμματέας. 

Αρθρο 7 

Αρμοδιότητες Αντιπροέδρου 

1. Ο Αντιπρόεδρος του Ιδρύματος: 

Συνυπογράφει μαζί με τον Πρόεδρο κάθε έγγραφο και 

ένταλμα, πλην των περιπτώσεων, της προς αυτόν μεταβί¬ 
βασης αρμοδιοτήτων του Προέδρου, σύμφωνα προς τον 
παράγραφο 3 του άρθρου 6 του παρόντος, οπότε και υπο¬ 
γράφει τα εν λόγω έγγραςκι, αντί του Προέδρου και ατο¬ 
μικά. 

2. Τον Αντιπρόεδρο, απόντα ή κωλυόμενο, αναπληρώ¬ 
νει, βάσει απόφασης του Διοικητικού Συμβουλίου, έτερο 
μέλος τούτου. 

Αρθρο 8 

Αρμοδιότητες Γ ραμματέα 

1. Ο Γραμματέας του Ιδρύματος: 

α) Επιμελείται της σύνταξης των πρακτικών και Διοικητι¬ 
κού Συμβουλίου και διεκπεραιώνει την αλληλογραφία. 

β) Φυλάσσει τα έγγραφα, τα βιβλία και τη σφραγίδα του 
Ιδρύματος και ευθύνεται για την καταστροφή ή απώλεια 
αυτών. 

2. Το Γραμματέα απόντα ή κωλυόμενο αναπληρώνει βά¬ 
σει απόφασης του Διοικητικού Συμβουλίου άλλο μέλος αυ¬ 
τού. 

Αρθρο 9 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει κάθε έσοδο του Ιδρύματος και εκδίδει τις 
διπλότυπες αριθμημένες αποδείξεις, που υπογράφει ο 
ίδιος. 


β) Ενεργεί κάθε πληρωμή, βάσει νόμιμα εκδιδιμένων 
ενταλμάτων. 

γ) Τηρείτο διαχειριστικά βιβλία του Ιδρύματος σύμφωνα 
με το άρθρο 13 του Οργανισμού τούτου. 

δ) Καταθέτει τα εισπραττόμενα από το Ίδρυμα σε Τρά¬ 
πεζα που ορίζει με απόφασή του το Διοικητικό Συμβούλιο 
και δεν υπάρχει τέτοια απόφαση, σε Τράπεζα που επιτρέ¬ 
πεται από το νόμο και παρακρατεί από αυτά στο Ταμείο 
του Ιδρύματος ποσό καθοριζόμενο υπό του Διοικητικού 
Συμβουλίου για την αντιμετώπιση των τρεχουσών ή εκτά¬ 
κτων αναγκών του Ιδρύματος. 

ε) Προβαίνει σε ανάληψη των καταθέσεων που αναφέ- 
ρονται στην παράγραφο δ' του παρόντος άρθρου, βάσει 
εγγράφου εντολής του Προέδρου του Διοικητικού Συμ¬ 
βουλίου ή του νομίμου αναπληρωτή αυτού, που ορίζει και 
το αναληπτέο ποσό χρημάτων. 

στ) Επιμελείται της κατάρτισης του προϋπολογισμού, 
απολογισμού των εσόδων και εξόδων και γενικού ισολογι¬ 
σμού του Ιδρύματος, τους οποίους και υποβάλει, εμπρό¬ 
θεσμα κατά το Νόμο, προς το Διοικητικό Συμβούλιο. 

2 . Τον Ταμία, απόντα ή κωλυόμενο, αναπληρώνει έτε¬ 
ρος των συμβούλων, οριζόμενος υπό του Διοικητικού Συμ¬ 
βουλίου. 

Αρθρο 10 

Επιλογή κοινοφελών σκοπών 

1. Η επιλογή των ιδρυμάτων που θα ενισχυθούν γίνεται 
από το Διοικητικό Συμβούλιο ύστερα από μελέτη σχετικών 
αιτήσεων ή προτάσεων που θα έχουν υποβληθεί. 

2. Η πρόοι^ηση στα ενδιαφερόμενο ιδρύματα και στο 
κοινό γενικά για την υποβολή απήσεων ή προτάσεων αντί¬ 
στοιχα γίνεται μία <ρορά κατ’ έτος με ανακοίνωση του 
Ιδρύματος που δημοσιεύεται τουλάχιστον από μία φορά 
σε δύο εφημερίδες Πανελλήνιας κυκλοφορίας. 

Αρθρο 11 
Επιλογή Ιδρύματος 

Το Διοικητικό Συμβούλιο επιλέγει το Ίδρυμα ή τα Ιδρύ¬ 
ματα που θα ενισχυθούν κάθε χρόνο και το ύψος της ενί¬ 
σχυσης λαμβάνοντας υπόψη τον ετήσιο προγραμματισμό 
του. τους σκοπούς των ενισχυόμενων ιδρυμάτων, τη συμ¬ 
μόρφωσή τους με τους όρους και τις προϋποθέσεις της 
διακήρυξης, τον αριθμό των αιτήσεων ή προτάσεων και τις 
λοιπές συναφείς συνθήκες, πάντοτε όμως μέσα στα άρια 
που ορίζονται από τις διατάξεις της συστατικής πράξης 
του Ίδρυμάτος και του Α.Ν. 2039/1939. 

Αρθρο 12 

Οικονομική διαχείριση 

1. Η οικονομική διαχείριση του ιδρύματος ενεργείται με 
τον προϋπολογισμό εσόδων και εξόδων, που καταρτίζεται 
κάθε χρόνο {τα έσοδα και τα έξοδα, εμφανίζονται σε κε¬ 
φάλαια), ψηφίζεται από το Διοικητικό Συμβούλιο και υπο¬ 
βάλλεται για έγκριση σύμφωνα με το νόμο. 

2. Το οικονομικό έτος αρχίζει την Ιην Ιανουάριου και λή¬ 
γει την 31η Δεκεμβρίου του ίδιου έτους, εξαιρουμένου 
του πρώτου οικονομικού έτους, το οποίο αρχίζει από την 
ημερομηνία της νομότυπης δημοσίευσης του εγκριτικού 
της σύστασης του Ιδρύματος Προεδρικού Διατάγματος και 
λήγει την 31η Δεκεμβρίου του επομένου έτους. 

3. Το Ίδρυμα θα τηρεί οε ξεχωριστούς λογαριασμούς τα 
χρηματικά διαθέσιμα που αποτελούν περιουσία και τα 
χρηματικά διαθέσιμα που αποτελούν πόρους. Το Ίδρυμα 
θα δικαιούται να ρευστοποιεί τα ακίνητα και άλλα πάγια 
περιουσικά στοιχεία και το προϊόν της ρευστοποίησης να 
τηρεί στο λογαριασμό περιουσίας. Τόσο την εις ρευστό 
περιουσία του όσο και τους πόρους του, το Ίδρυμα δι¬ 
καιούται στα πλαίσια των εκάστοτε ισχυόντων νόμων να 
τηρεί σε καταθέσεις όψεως ή προθεσμίας σε δραχμές ή 
σε συνάλλαγμα σε ελληνικές ή ξένες Τράπεζες στην Ελ¬ 
λάδα ή στο εξωτερικό. 

4. Τα μετρητά, τα χρεώγραφα και οι τίτλοι του Ιδρύμα¬ 
τος, κατατίθενται σε κάποιο κατάστημα ή υποκατάστημα 
των Τραπεζών που αναφέρονται στο άρθρο 9 εδ. (δ). 

Αρθρο 13 
Βιβλία και στοιχεία 

1. Από το Ίδρυμα, τηρούνται υποχρεωτικά τα κάτωθι βι¬ 
βλία και στοιχεία: 

α) Βιβλίο πρωτοκόλλου εισερχομένων και εξερχομέων 
εγγράφων. 

β) Το Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης στο οποίο κατα¬ 
χωρίζονται ανελλιπώς, κατά χρονολογική σειρά και με λο¬ 
γιστική σειρά και με λογιστική τάξη τα κατά τη διάρκεια της 
χρήσης γινόμενα έσοδα και έξοδο. 

δ) στελέχη αριθμημένων διπλοτύπων αποδείξεων ει¬ 
σπράξεων και ενταλμάτων πληρωμών, θεωρημένα από 
τον πρόεδρο του Διοικητικού Συμβουλίου. 

2. Εκτός των ανωτέρω βιβλίων και στοιχείων, το Διοικη¬ 
τικό Συμβούλιο δύναται να αποφασίσει την τήρηση και άλ¬ 
λων βιβλίων και στοιχείων, τα οποία θα έκρινε απαραίτητα 
και χρήσιμα, για την καλύτερη παρακολούθηση, της δια- 
χείρησης, της περιουσίας και των πόρων του ιδρύματος, 
ως και της εκτέλεσης των σκοπών του. 

Άρθρο 14 

ΕποπτεΙα και έλεγχος 

Το Ίδρυμα υπόκειται στην, κατά το Α.Ν. 2039/1939 
εποπτεία και έλεγχο, όπως αυτός εκάστοτε ισχύει. 

Άρθρο 15 

Διάλυση του Ιδρύματος - Τύχη περιουσίας του 

1, Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο η περιουσία του περιέχεται σε άλλο Ίδρυμα, 
παρεμφερούς σκοπού, οριζόμενο από το Διοικητικό Συμ¬ 
βούλιο. 

Άρθρο 16 

Τροποποίηση Οργανισμού 

Ο παρών Οργανισμός, μπορεί να τροποποιηθεί ή συ¬ 
μπληρωθεί, με Προεδρικό Διάταγμα, κατά τις διατάξεις 
των άρθρων 98 του Α.Ν. 2039/1939 και 110 και 111 του 
Αστικού Κώδικα, μετά πρόταση του Διοικητικού Συμβου¬ 
λίου του Ιδρύματος, τηρουμένης της θέλησης του Ιδρυτή. 
Στους Υφυπουργούς Οικονομικών και Υγείας και Πρό¬ 


νοιας αναθέτουμε της δημοσίευση και εκτέλεση του πα¬ 
ρόντος διατάγματος. 

Αθήνα, 17 Μαΐου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟϋΛΚΟΝ ΥΓΕΙΑί ΠΡΟΝΟΙΑΣ 

ΓΕΩΡΠΟΓ ΔΡΥΣ ΘΕΟΔΩΡΟΣ ΚΟΤΣΩΝΗΣ 

-♦- 

( 2 ) 

Έγκριση σύστασης του κοινωφελούς ιδρύματος με την 

επωνυμία «ΦΙΛΑΝΘΡΩΠΙΚΟ ΙΔΡΥΜΑ ΠΕΤΡΗ-ΣΤΕΓΗ 

ΓΕΡΟΝΤΩΝ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 36638/13.9.1995 πράξη του συμβολαιο¬ 
γράφου Λαμίας Δημητρίου Κων/νου Αθανασίου, με την 
οποία ο Αργύριος Πετρής του Λαζάρου σύστησε κοινωφε¬ 
λές ίδρυμα με την επωνυμία «ΦΙ/\ΑΝΘΡΩΠΙΚΟ ΙΔΡΥΜΑ 
ΠΕΤΡΗ - ΣΤΕΓΗ ΓΕΡΟΝΤΩΝ» και με έδρα την πόλη της 
ΣτυλΙδος. 

2. Τις διατάξεις των άρθρων: α) 95 και 98 του ΑΝ 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 20.11.1995 σύμφωνη γνωμοδότηση του 
Συμβουλίου Εθνικών Κληροδοτημάτων. 

4. Την αριθ. 411/24.1.1996 κοινή απόφαση του Πρω¬ 
θυπουργού και του Υπουργού Οικονομικών με την οποία 
ανατέθηκαν αρμοδιότητες του Υπουργού Οικονομικών 
στους Υφυπουργούς Οικονομικών (ΦΕΚ 
58/τ.Β729.1.1996). 

5. Την αριθ. ΔΥ3α/οικ.158/26.1.1996 κοινή απόφαση 
του Πρωθυπουργού και του Υπουργού Υγείας Πρόνοιας, 
με την οποία ανατέθηκαν αρμοδιότητες στους Υφυπουρ- 
γούς Υγείας Πρόνοιας (ΦΕΚ 59/τ.Β'). 

Με πρόταση των Υφυπουργών Οικονομικών και Υγείας 
Πρόνοιας αποφασίζουμε: 

Άρθρο μόνο 

1. Εγκρίνουμε τη σύσταση του κοινωτρελούς ιδρύματος 
με την επωνυμία «ΦΙΛΑΝΘΡΩΠΙΚΟ ΙΔΡΥΜΑ ΠΕΤΡΗ - 
ΣΤΕΓΗ ΓΕΡΟΝΤΩΝ», η οποία έγινε από τον Αργύριο Πε- 
τρή του Λαζάρου με την αριθ. 36638/13.9.1995 πράξη 
του Συμβολαιογράφου Λαμίας Δημητρίου Κων/νου Αθα¬ 
νασίου. 

Το Ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Υγείας Πρόνοιας και διέπεται 
από τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 

του ιδρύματος τούτου, που αηοτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΦΙΛΑΝΘΡΩΠΙΚΟ ΙΔΡΥΜΑ ΠΕΤΡΗ- 
ΣΤΕΓΗ ΓΕΡΟΝΤΩΝ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΦΙΛΑΝ¬ 
ΘΡΩΠΙΚΟ ΙΔΡΥΜΑ ΠεΤΡΗ-ΣΤΕΓΗ ΓΕΡΟΝΤΩΝ» που 
συστήθηκε από τον Αργύριο Πετρή το Λαζάρου, με την 
αριθ. 36638/13.9.1995, πράξη του Συμβολαιογράφου 
Λαμίας Δημητρίου Κων/νου Αθανασίου, αποτελεί νομικά 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργανι¬ 
σμού, του ΑΝ. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Έδρα του ιδρύματος, είναι η πόλη της ΣτυλΙδος του 
Νομού Φθιώτιδας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο την επωνυμία του 
ιδρύματος, το έτος έγκρισης της σύστασής του και στο μέ¬ 
σον της σφραγίδας φέρει απεικόνιση της εικόνας της 
Αγίας Ερμιόνης. 

Άρθρο 2 

Σκοπός 

Σκοπός του ιδρύματος είναι: η ίδρυση εστιατορίου 
εντός κτήματος εκτάσεως δεκατεσσάρων (14) περίπου 
στρεμμάτων που βρίσκεται στην Κτηματική Περιφέρεια 
του Δήμου ΣτυλΙδος και στην ειδικότερη θέση «ΓρανΙτσα 
Βασιλική» εκτός σχεδίου πόλεως Στυλίδος για τη σίτιση 
απόρων γερόντων κατοίκων Ελλάδος και κατά προτίμηση 
κατοίκων Στυλίδος Φθιώτιδος. 

Αρθρο 3 

Περιουσία - Πόροι 

1. Περιουσία του Ιδρύματος αποτελείται: 

α) ακίνητο δεκατεσσάρων (14) στρεμμάτων κείμενο 
στην κτηματική περιφέρεια του Δήμου Στυλίδος στη θέση 
«Γρανίτσα Βασιλική» εκτός σχεδίου πόλεως Στυλίδος με 
όλα τα συστατικά και παραρτήματά του ήτοι: διακόσια 
(200) περίπου εσπεριδοειδή, διακόσια πενήντα (250) πε¬ 
ρίπου ελαιόδενδρα, μία διόροφη οικία κεραμοσκεπή, 
χώρο σταθμεύεσεως αυτοκινήτων, ένα κεραμοσκεπές 
υπόστεγο και μικρό Ιερό Ναό αφιερωμένο στην Ανάσταση 
του Λαζάρου. 

β) Το ποσό των είκοσι εκατομμυρίων (20.000.000) δρχ. 
που θα προέλθει από τη πώληση δύο διαμερισμάτων κεί¬ 
μενα το πρώτο στον α' όροφο επιφάνειας εβδομήντα επτά 
(77 πι2) τ.μ. και το δεύτερο από το διαμέρισμα του ισο¬ 
γείου ορόφου επιφάνειας πενήντα πέντε (55πι2 τ.μ. μιας 
τριόροφης οικοδομής που βρίσκεται στη Κωμόπολη Στυλί¬ 
δος Ν. Φθιώτιδος. 

Εάν από την εκποίηση των διαμερισμάτων αυτών δεν 
συγκεντρωθεί το ποσό των είκοσι εκατομμυρίων 
(20.000.000) δρχ. θα συμπληρώσει ο ιδρυτής το υπόλοιπο 
ποσό εξ ιδίων αυτού χρημάτων. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 


β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το Ιδρυμα διοικεΐται από πενταμελές Διοικητικό Συμ¬ 
βούλιο που αποτελείται από τους: 

α) Ηγούμενο της Ιεράς Μονής Αγίου Γεωργίου Στυλί¬ 
δος. αρχιμανδρίτη Ιγνάτιο Σάπιο ως πρόεδρο. 

β) Εφημέριο του Ιερού Ναού Αγίας Αικατερίνης Στυλί¬ 
δος Ιερέα Βασίλειο Τσοΰμα ως α αντιπρόεδρο. 

γ) Ιδρυτή Αργύρη Πετρή ως β' αντιπρόεδρο και ταμία. 

δ) Νικόλαο Αποστ. Γκί^τσο, εκπαιδευτικό, ως γραμμα¬ 
τέα. 

ε) Σταυρούλα συζ. Παναγ. Οικονομόπουλου το γένος 
Ηλιο Χριστοφιλοπούλου ως μέλος. 

Η θητεία του Διοικητικού Συμβουλίου είναι ισόβια. 

2. Σε περίπτωση αποποίησης, παραίτησης, έκιπωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του ΑΝ. 2039/1939. 

3. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει το Πρόεδρος ή 
τρία από τα μέλη του, με γραπτή αίτησή τους από τον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. 

4. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικό να είναι και ο 
Πρόεδρος ή ο νόμιμος αναπληρωτής του. 

5. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο ιδρυτής. Μετά το θάνατο του ιδρυτή υπερι¬ 
σχύει η γνώμη με την οποία συντάσσεται ο Πρόεδρος. 

6. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 2 του παρόντος άρθρου. 

7. Σε κάθε συνδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαιρωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

8. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 

θέμα που αφορά στη διοίκηση και στη λειτουργία του. τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα; 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Α). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Το Διοικητικό Συ μβούλιο δέχεται αιτήσεις απόρων γε¬ 
ρόντων κατοίκων Ελλάδος και κατά προτίμηση κατοίκων 
Στυλίδος. 

Οι προϋποθέσεις για το παραδεκτό αιτήσεως γέροντας 
είναι οι εξής: 

Οι υποψήφιοι τρόφιμοι να μην έχουν οικογένεια ή να 
έχουν οικογένεια η οποία να αδυνατεί για αντικειμενικούς 
και άλλους σοβαρούς λόγους να διατρέφει αυτούς, να 
στερούνται εισοδήματος και εν γένει περιουσίας. 

γ) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του. σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Το Διοικητικό Συμβούλιο αποφασίζει την απομά¬ 
κρυνση τροφίμου του εστιατορίου για σοβαρούς λόγους, 
κατά την εύλογη κρίση του. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν καιεγκρίνεται με από¬ 
φαση του Διοικητικού Συμβουλίου. 

β) ΣυγκαλεΙ το Διοικητικό Συμβούλιο σε τακτικές και 
έκτακτες συνεδριάσεις κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση, στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

V) Καταρτίζει, βοηθού μένος από τον Γραμματ^ την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ' 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου, 
δ) Εισηγείται στο Διοικητικό Συμβούλιο τα θέματα της 


συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλος μέλος 
του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο α' Αντιπρόεδρος και σε περίπτωση απουσίας ή κω¬ 
λύματος τούτου ο β’ αντιπρόεδρος. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων, 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 


Αρθρο 8 

Αρμοδιότητες Ταμίμ 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί- 

.Γ 

β) Καταθέτει τα έσοδα του Ιδρύματος στην Εμπορική 
Τράπεζα Ελλάδος (Υποκατάστημα Στυλίδος) ή και σε 
οποιαδήποτε άλλη Τράπεζα στη Στυλίδα, έχοντας την ευ¬ 
χέρεια να παρακρατεί από αυτά ένα μικρό ποσά, που είναι 
αναγκαίο για την πληρωμή έκτακτων και επειγουοών δα¬ 
πανών του ιδρύματος, το ύψος του οποίου καθορίζεται με 
απόφαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον ταμία, όταν απουσιάζει ή κωλύεται, αναπληρώνει 

άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 9 

Οικονομική διαχείριοη 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουαρίου και λή¬ 
γει την 31η Δεκεμβρίου του Ιδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται με τις διατάξεις των άρθρων 101 και 102 του Α.Ν. 
2039/1939 και του από 20.12.1939 σχετικού Δ/τος (ΦΕΚ 
552 Α’). 

Αρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων ει¬ 
σπράξεων και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 


κητικό Συμβούλιο αποφασίζει την τήρηση και άλλων βι¬ 
βλίων και στοιχείων τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της Εκτέλεσης των σκοπών του. 

Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν ο νόμος ορίζει: 

2. Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του περιέρχεται στο δικαστικώς 
αναγνωρισμένο Σωματείο που εδρεύει στη Λαμία με την 
επωνυμία «ΗΘΙΚΟΘΡΗΣΚΕΥΤΙΚΟΣ ΣΥΛΛΟΓΟΣ Ο ΕΥΑΓ¬ 
ΓΕΛΙΣΤΗΣ ΛΟΥΚΑΣ» και για τις ανάγκες του Ορφανοτρο¬ 
φείου θηλέων Λαμίας, που αποτελεί νόμιμη δραστηριό¬ 
τητα του Συλλόγου. 

Στους Υφυπουργούς Οικονομικών και Υγείας Πρόνοιας, 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 17 ΜαΤου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΟΝΓΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΗΟΜΙΚΙ» ΥΓΒΑΪ ΠΡΟΝΟΙΑΣ 

ΓΕΟΡΠΟΣ ΔΡΥΣ ΘΕΟΔΩΡΟΣ ΚΟΤΖΟΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 · ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ 

* ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. 

Φωτοαντίγραφα ποΑαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 (» 423956 

ΠΕΙΡΑΙΑΣ 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

ΚορΙνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) ^637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. „ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηοη 100 δρχ. ανάθσέλιδο ή μέροςαυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α’ (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής ΙδιοιαησΙας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 - 

50.000 » 

25.000 » 

10.000 » 

5.000 . 

10.000 » 

3.000 » 

150.000 » 

10.000 » 

1.500 δρχ. 

2.500 » 

500 . 

2.500 » 

1.250 ■ 

500 * 

250 » 

500 . 

150 » 

7.500 · 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 * 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έο»ς 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






